Ask Bikash 26 - Jeevan Britta\nAsk Bikash 26\nPublished July 14, 20203:02 pm\nUpdatedFebruary 2, 202112:28 pm\nPosted by BIKASH KALITA on July 14, 2020. Updated: February 2, 202112:28 pm\nHow can I learn to respect myself?\nআপুনি নিজকে সন্মান কৰিব বিচাৰিলে সেয়া এদিনতে কৰিব নোৱাৰি। কাৰোবাক সন্মান কৰিবলৈ হ'লে তেওঁৰ এক পজিটিভ ছবি আমাৰ মনত থাকিব লাগিব। তেনেদৰে আপোনাৰ নিজৰ মনত নিজৰ এক পজিটিভ ছবি থাকিলেহে আপুনি নিজকে সন্মান কৰিব পাৰিব।\nকেনেকৈ সেয়া কৰিব পাৰিব?\nপ্ৰথমতে নিজকে সন্মান কৰিবলৈ হ'লে আপুনি নিজৰ বিষয়ে জানিব লাগিব। নিজৰ প্ৰতি সন্মান আহিব অপোআনৰ অন্তৰৰ পৰা আৰু সেয়া কৰিব পৰাৰ আগতে আপুনি জানিব লাগবি আপুনি কেনে ধৰণৰ মানুহ। আপোনাৰ কি কি গুণ আছে আৰু কি কি দোষ আছে সেয়া আপুনি জানিব লাগিব।\nনিজকে গ্ৰহণ কৰক\nআপোনাৰ বহু দোষ থাকিব পাৰে। মানুহ হিচাপে আমাৰ কিছুমান দোষ থাকিবই আৰু আমি কিছুমান ভুল কৰিমেই। আপুনি হয়তো ইন্ত্ৰ'ভার্ট আৰু আপুনি মানুহৰ লগত কথা পাতিবলৈ অসুবিধা পায়। আপুনি হয়তো আন কিছুমান মানুহৰ সমান স্মার্ট নহয়। আপোনাৰ হয়তো কিছুমান স্কিল নাই, আপোনাৰ হয়তো বেছি টকা-পইচা নাই। নিজকে সন্মান কৰিব পৰাৰ আগতে আপুনি নিজকে এই দোষ, গুণ, ভুলবোৰৰ সৈতে গ্ৰহণ কৰিব পাৰিব লাগিব। গ্ৰহণ কৰা মানে এয়া ধৰি নল'ব যে মই যেনেকুৱা ঠিকে আছো, আৰু একো সলাব লগীয়া নাই বা মই এনেকুৱাই, মই আৰু সলনি হ'ব নোৱাৰোঁ। বৰঞ্চ নিজকে গ্ৰহণ কৰা মানে আজি মই যেনেকুৱা তাক গ্ৰহণ কৰিছোঁ, কিন্তু আৰু ভাল হ'বলৈ মই চেষ্টা কৰি থাকিম। নিজৰ ওপৰত কাম কৰি নিজকে আৰু ভাল উন্নত, ডেভেলপ কৰিব নে নাই সেয়া আপোনাৰ চইছ।\nআন সকলো কামৰ দৰে নিজকে সন্মান কৰাত ভাল হ'বলৈ হ'লে আপুনি নিজকে সন্মান কৰাৰ অভ্যাস কৰিব লাগিব। এনে কৰিবলৈ আপুনি শিকিব লাগিব আৰু ইয়াৰ বাবে সময় লাগে। কেতিয়াবা ই টান হ'ব, কেতিয়াবা জটিল হ'ব। আপুনি নিজে কিবা এটা ভাল কাম কৰিলে নিজকে প্ৰশংসা কৰক, চাব্বাছি দিয়ক।\nনিজৰ লগত কথা পাতক\nনিজকে সন্মান কৰিবলৈ সহজ হ'ব যদি আপুনি নিজৰ লগত কথা পাতে আৰু পজিটিভ কথা পাতে। কেনেদৰে? ধৰি লওক আপুনি কিবা এটা কাম কৰিলে আৰু ই ঠিক নহ'ল। তেতিয়া নিজকে "মোৰ কাম নাই, মই মূর্খ, মোৰ দ্বাৰা একোৱে নহ'ব" এনে ধৰণৰ কথা কোৱাতকৈ আৰু নিজকে ক'ব লাগিব "এইবাৰ ভুল হ'ল একো কথা নাই, মই আকৌ এবাৰ চেষ্টা কৰিম।" আপুনি নিজকে হাঁহিব পাৰিব লাগিব, সহজভাৱে ল'ব পাৰিব লাগিব।\nনিজক জাজ কৰা এৰিব পাৰিব লাগিব\nনিজক সন্মান কৰিবলৈ হ'লে আপুনি নিজকে জাজ কৰা এৰিব পাৰিব লাগিব। আপুনি যদি আনক যিকোনো কথাতে বিচাৰ কৰে তেওঁ ভাল নে বেয়া, তেওঁ যি কৰিছে সেয়া ভাল নে বেয়া, তেনেহ'লে ই আপোনাৰ এটা অভ্যাস। তেনহ'লে আপুনি নিজকো জাজ কৰিব। আৰু এনে জাজমেন্টৰ ফলাফল সাধাৰণতে নিগেটিভ হয়। এয়া আপুনি এৰিবলৈ চেষ্টা কৰিব লাগিব।\nআপোনাৰ মূল্যবোধ, বিশ্বাস আদি কি?\nযদি মই মোৰ মূল্যবোধ, বিশ্বাস আদি অনসুৰি কামবোৰ কৰোঁ তেতিয়া মই নিজকে সন্মান কৰিব পাৰিম। যদি মোৰ মূল্যবোধ বেলেগ আৰু মই কাম কৰো তাৰ বিপৰীতে, তেতিয়া কেনেদৰে মই নিজকে সন্মান কৰিব পাৰিম? মই যদি ঘোচ খোৱাটো বা ভেটি লোৱাটো বেয়া বুলি ভাবো কিন্তু নিজে ভেটি লও তেতিয়াহ'লে মোৰ মনত নিজৰ প্ৰতি সন্মান কেনেদৰে থাকিব। বাহিৰত মই যিয়েই নেদেখুৱাও কিয়, মই নিজেতো জানো মই কি কৰিছোঁ, নিজৰ পৰা মইতো একো লোকুৱাব নোৱাৰিম, তেনেহ'লে মই নিজকে কেনেদৰে সন্মান কৰিম?\nমই যদি কাম এটা টান হলেও, মন নগলেও কৰিব পাৰোঁ, তেতিয়া মই নিজকে সন্মান কৰিব পাৰিম। মোৰ যদি নিজৰ ওপৰত নিয়ন্ত্ৰণ থাকে তেতিয়া মই নিজকে সন্মান কৰিব পাৰিম। এনেদৰে আপোনাৰ কিছুমান গুণ থাকিব লাগিব, তেতিয়াহে আপুনি নিজকে সন্মান কৰিব পাৰিব।\nHow can I learn to respect\nAsk Bikash 21\nAsk Bikash 9\nPrevious Post তীব্ৰ ফ'কাছ কেনেদৰে সৃষ্টি কৰিব পাৰি?\nNext Postআপোনাৰ সপোনবোৰ কোনে নিয়ন্ত্ৰণ কৰে?
